Pécs-Baranyai Kereskedelmi és Iparkamara

Dubai EXPO2020 világkiállítás
2020-10-20 08:00 - 2021-04-10 17:00 (Europe/Helsinki) | Dubai, Magyarország
A Dubai EXPO2020 világkiállításra 2020. október 20. és 2021. április 10. között kerül sor, melyre 25 millió látogatót várnak. Jelen állás szerint 183 ország fogja képviseltetni magát és a szűkös anyagi lehetőségekkel rendelkező államoknak jelentős forrásokat biztosítanak. Az Expo fő témája az „Elmék összekapcsolása, a jövő építése” (Connecting Minds, Creating the Future): egy helyen összehozni különböző népeket, nyelveket és technológiákat. A központi kupolához három tematikus szárny kapcsolódik: lehetőség, fenntarthatóság és mobilitás. A világkiállítás 438 hektáros területet foglal el, naponta 130-170 ezer látogatóra számítanak.

A világkiállítást követően a terület tovább működik „District 2020” néven, mely hosszabb távú üzleti lehetőséget nyújthat magyar cégeknek az innováció és technológia területén.

A szervezők elindítottak egy 100 M USD-s innovációs és partnerségi programot EXPO Live néven (https://www.expo2020dubai.com/expo-live/expo-live), melyre bárki jelentkezhet, akinek van társadalmi hatással bíró innovatív projektje, ötlete. A nyertes projekteket 100.000 USD-vel jutalmazzák, és amennyiben kiemelkedő ötletről van szó, akkor önálló kiállítási felületet is biztosítanak. Ezidáig 2.300 pályázatot nyújtottak be.

Emellett elindítottak egy online beszerzési portált is (https://esource.expo2020dubai.ae/esop/uae-e20-host/public/web/login.jst), amely többek között e-piactérként is funkcionál. A felületre történő regisztráció ingyenes, és mindenki számára nyitott, aki bármilyen formában, akár termékkel, akár szolgáltatással szeretne élni a világkiállítás adta üzleti lehetőségekkel. A honlapon eddig 25.800 cég regisztrált 148 országból, ezek közül csupán 15 a magyar cég. A tenderkiírásokon, melyek folyamatosan jelennek meg, kizárólag a regisztrációs folyamaton túljutott cégek indulhatnak. A tenderek az alábbi területeket érintik: a kiállítási tartalom és programok, ingatlanfejlesztés, biztonságtechnika, licensz vásárlás, programszervezés, építőipar, ICT.

Üzleti lehetőségek Laoszban - gyakorlati tanácsok az üzletkötéshez
2021-02-10 09:00 - 11:00 | Online
A Magyar Kereskedelmi és Iparkamara Magyarország Bangkoki Nagykövetsége Vientiáni Irodájának közreműködésével webináriumot szervez, melynek fő témái a laoszi üzleti- és együttműködési lehetőségek lesznek. A rendezvény fő előadói a Magyarország laoszi külgazdasági attaséja, valamint az MKIK laoszi partnerei, akik gyakorlati tanácsokkal tudják segíteni az érdeklődő cégeket.
A konferencia magyar és angol nyelven zajlik, a laoszi partnerek angol nyelvű előadásaihoz tolmácsolást nem tudunk biztosítani!
PROGRAM
Moderátor: Rév András, az MKIK Nemzetközi Kollégiumának alelnöke

9.00 – 9.15
Megnyitó beszédek
Rév András, az MKIK Nemzetközi Kollégiumának alelnöke
Takács László, a Bangkoki Nagykövetség Vientiáni Irodájának vezetője

9.15 – 9.35
A Laoszi üzleti környezet bemutatása
A Laoszi Nemzeti Kereskedelmi és Iparkamara (LNCCI) képviselőjének előadása (felkérés alatt)

9.35 – 9.55
Az EUROCHAM Laos (European Chamber of Commerce and Industry in Lao DPR) szolgáltatásai
Ayaka Nyna Vu, az EUROCHAM Laos ügyvezető igazgatója

9.55 – 10.00
Együttműködési megállapodás aláírása az MKIK és az EUROCHAM Laos között

10.00 – 10.30
Tapasztalatok az üzletkötésről Laoszban
Magyar cégek előadásai

Dr. Lénárt István, a Vitafort Asia projektmenedzsere
Lévai Ferenc, az Aquatic Development Co. Ltd. vezérigazgatója

10.30 – 10.40
Kérdések és válaszok

Jelentkezési határidő: 2021. február 9. (kedd) 12.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. február 9-án, kedd délután küldik meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudják elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
REGISZTRÁCIÓ

Cseh-magyar üzleti fórum
2021-02-11 10:00 - 2021-02-12 16:00 | Online
A Cseh Kereskedelmi Kamara és a Magyar Kereskedelmi és Iparkamara közös szervezésében kerül megvalósulásra a cseh-magyar online üzleti fórum és nemzetközi üzletember találkozó, melyen várják minden a cseh piac iránt érdeklő vállalkozás részvételét.

Időpont: 2021. február 11., 10.00 órától február 12., 16.00 óráig.
Az eseményre elsősorban az alábbi szektorokban tevékenykedő vállalkozások jelentkezését várják:

autóipar
transzport és infrastruktúra
energetika
építőipar.

Ez időszak alatt lesznek elérhetőek a kamarai köszöntőbeszédek, a két ország gazdaságát, üzleti környezetét bemutató előadások, illetve nyílik lehetőség az online üzleti tárgyalások lebonyolítására az esemény platformján.
Jelentkezési határidő: 2021. február 10.
Jelentkezés módja:
A rendezvény ingyenes, de előzetes online regisztrációhoz kötött. A résztvevői létszám korlátozott.

Az eseményre a következő linken keresztül lehet regisztrálni: https://live.eventtia.com/en/czechhungarianbusinessforum. A harmadik (Hungarian Participants) opcióra klikkelve töltsék ki a regisztrációs űrlapot különös tekintettel cégprofil megadására. A regisztrációt követően egy visszaigazoló e-mailt kapnak.
Miután a Cseh Kereskedelmi Kamara elfogadta a regisztrációjukat, (amelyről e-mailben kapnak majd értesítést), klikkeljenek az esemény honlapján a bemutatkozó oldal alján található „AFTER THE REGISTRATION AND VALIDATION CLICK HERE TO ENTER THE BUSINESS FORUM PAGE AND PLAN YOUR B2B MEETINGS“ szövegre. A regisztrációs e-mail cím megadását követően egy kódot kapnak. E kód megadásával tudnak belépni az üzleti fórum weboldalára.
Ezen az oldalon nyílik lehetőség a B2B tárgyalások beütemezésére az online található cseh cégekkel február 11., 10.00 óra és február 12., 16.00 óra közötti időszakban. A regisztrált cégek listája az oldalon található. Javasoljuk az oldal többszöri meglátogatását a folyamatosan érkező regisztrációkra és beütemezett tárgyalásokra való tekintettel.

A köszöntő szövegek és az előadások anyagai a fórum időtartama alatt és az azt követő napokban is elérhetők maradnak az esemény honlapján.
